Jelasin soal Guksae  dalam bahasa jawa dong

Guksae utawa oksae (국새,옥새) ya iku segel resmi kang minangka ngesahake utawa mènèhi stempel ing undhang-undhang dhasar, sertifikat, peraturan-peraturan lan dhokumèn diplomatik formal Republik Koréa. Guksae diukir kanthi karakter tulisan kang ngasilaké cetakan kang diarani injang. Cekelan segele kang wujudé ukir-ukiran diarani innyu.

Biyèn guksae diarani oksae kang digunakaké minangka simbol legitimasi raja lan nagara. Istilah guksae wiwit digunakaké ing mangsa papréntahan Gongmin saka Dinasti Goryeo (masa berkuasa 1351-1374). Ing mangsa Dinasti Joseon (1397-1910), oksae digunakaké minangka simbol kekuasaan karajan lan kanggo ngesahake dhokumèn-dhokumèn resmi. Saben sawijing raja munggah tahta, seserahan oksae minangka peristiwa resmi kang nglambangake pindhahing kekuwasaan. Nalika prosesi upacara, oksae ana ing panggonan prosesi kanggo nglambangake kekuwasaan raja.